text: KIF København får tre nye hjemmebaner
  07 september 2015 kl. 18.24
  Håndboldherrerne fra Kolding og København får i løbet af efteråret tre nye hjemmebaner, fordi Sydbank Arena skal bygges om.
  Antvorskovhallen i Slagelse, Farum Arena og Roskilde Kongrescenter. Det er tre haller, som KIF Kolding København og deres fans skal til at huske. Her skal tre af efterårets ligakampe nemlig spilles.
  - Hallen her i Kolding er under ombygning, og det betyder, at vi skal spille rigtig mange kampe med små intervaller i Brøndby. Vi vil ikke trætte hele publikummet, der kommer i Brøndby, så vil vi gerne ud og se, om vi ikke kan lave tre rigtig gode kampe, siger sportschef Lasse Boesen til TV SYD.
  Det drejer sig om kampene onsdag den 7. oktober mod Mors/Thy i Antvorskovhallen i Slagelse, 21. oktober mod Århus i Farum Arena og 25. november mod Ribe-Esbjerg i Roskilde Kongrescenter.
  Du kan høre sportschef Lasse Boesens forklaring på, hvorfor de flytter de tre kampe (Varighed: 00:49 min.).
  